CELEX: 32012D1218(02)
Language: sl
Date: 2012-12-14 00:00:00
Title: Sklep Komisije z dne 14. decembra 2012 o spremembi Sklepa Komisije 2006/210/ES o ustanovitvi skupine nacionalnih strokovnjakov za oblikovanje predpisov na visoki ravni ter o podaljšanju mandata skupine na visoki ravni in obdobja uporabe Sklepa 2006/210/ES do 31. oktobra 2014

18.12.2012   
            
            
               SL
            
            
               Uradni list Evropske unije
            
            
               C 390/7
            
         SKLEP KOMISIJE
   z dne 14. decembra 2012
   o spremembi Sklepa Komisije 2006/210/ES o ustanovitvi skupine nacionalnih strokovnjakov za oblikovanje predpisov na visoki ravni ter o podaljšanju mandata skupine na visoki ravni in obdobja uporabe Sklepa 2006/210/ES do 31. oktobra 2014
   2012/C 390/09
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju naslednjega:
   
               (1)
            
            
               Skupina nacionalnih strokovnjakov za oblikovanje predpisov na visoki ravni (v nadaljnjem besedilu: skupina), ki je bila ustanovljena s Sklepom Komisije 2006/210/ES (1) kakor je bil spremenjen s Sklepom Komisije 2010/63/EU (2), je posvetovalna skupina nacionalnih strokovnjakov na visoki ravni za pametno pravno ureditev.
            
         
               (2)
            
            
               Predsednik Komisije je napovedal, da bo pametna pravna ureditev (3) ostala med pomembnejšimi nalogami političnega programa Komisije (4).
            
         
               (3)
            
            
               Forum za razpravo o pametni pravni ureditvi in spodbujanju sodelovanja z državami članicami na področju pametne pravne ureditve ima pomembno vlogo pri nadaljnjem izvajanju tega programa.
            
         
               (4)
            
            
               Mandat skupine bi bilo zato treba podaljšati do konca mandata te Komisije.
            
         
               (5)
            
            
               Komisija je novembra 2010 oblikovala nov okvir za svoje strokovne skupine (5). Ta okvir bi bilo treba upoštevati.
            
         
               (6)
            
            
               Sklep 2006/210/ES bi bilo treba spremeniti in ustrezno podaljšati –
            
         SPREJELA NASLEDNJI SKLEP:
   Člen 1
   Člen 3 Sklepa 2006/210/ES se nadomesti z naslednjim:
   
      „Člen 3
      Članstvo – imenovanje
      1.   Skupino sestavljajo organi držav članic. Vsaka država članica ima v skupini po enega predstavnika. V izjemnih primerih, če je v dani državi pristojnost na ravni uprave deljena, se lahko imenuje še drugi predstavnik.
      2.   Države članice svoje predstavnike imenujejo izmed strokovnjakov, pristojnih za področja iz člena 2.
      3.   Predstavniki držav članic so imenovani za dveletni mandat z možnostjo podaljšanja. Svoje dolžnosti opravljajo, dokler niso zamenjani ali se jim ne izteče mandat. Njihov mandat se lahko podaljša.
      4.   Imenuje se lahko enako število nadomestnih članov, kot je imenovanih članov. Nadomestni predstavniki so imenovani pod istimi pogoji kot predstavniki držav članic; nadomestni predstavniki avtomatično nadomestijo odsotne ali zadržane predstavnike.
      5.   Predstavnike držav članic, ki ne zmorejo več učinkovito prispevati k razpravam skupine, dajo odpoved ali ne izpolnjujejo pogojev iz odstavka 3 tega člena ali člena 339 Pogodbe, je mogoče zamenjati za preostanek njihovega mandata.
      6.   Osebni podatki se zbirajo, obdelujejo in objavljajo v skladu z Uredbo (ES) št. 45/2001.“
   
   Člen 2
   V členu 4 Odločbe 2006/210/ES se odstavek 4 nadomesti z naslednjim:
   
      „4.   Člani strokovnih skupin in njihovi predstavniki kot tudi drugi povabljeni strokovnjaki in opazovalci spoštujejo obveznosti o varovanju poslovne skrivnosti, določene v Pogodbah in njihovih izvedbenih pravilih, ter določbe Pravilnika Komisije o varnosti v zvezi z zaščito tajnih podatkov EU iz Priloge k Sklepu Komisije 2001/844/ES, ESPJ, Euratom. Če teh obveznosti ne spoštujejo, lahko Komisija sprejme vse ustrezne ukrepe.“
   
   V istem členu se odstavek 8 nadomesti z naslednjim:
   
      „8.   Komisija objavi vse relevantne dokumente (na primer dnevne rede, zapisnike in pisne prispevke predstavnikov) bodisi v registru strokovnih skupin Komisije in drugih podobnih subjektov ali pa objavi povezavo z registra na namensko spletno mesto, kjer je mogoče najti informacije. Treba bi bilo predvideti izjeme glede objave, kadar bi razkritje dokumenta oslabilo varstvo javnega ali zasebnega interesa, kakor je opredeljeno v členu 4 Uredbe (ES) št. 1049/2001.“
   
   Člen 3
   Člen 5 Sklepa 2006/210/ES se nadomesti z naslednjim:
   
      „Člen 5
      Sejnina
      1.   Udeleženci, ki sodelujejo pri dejavnostih skupine, za svoje storitve niso plačani.
      2.   Komisija sodelujočim povrne potne stroške in stroške bivanja v zvezi z dejavnostmi skupine v skladu z veljavnimi predpisi Komisije.
      3.   Navedeni stroški se povrnejo v mejah razpoložljivih sredstev v okviru letnega postopka dodelitve sredstev.“
   
   Člen 4
   V členu 6 Sklepa 2006/210/ES se drugi stavek nadomesti z naslednjim:
   „Uporablja se do 31. oktobra 2014.“
   Člen 5
   Ta sklep začne veljati 31. decembra 2012.
   
      V Bruslju, 14. decembra 2012
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 76, 15.3.2006, str. 3.
   
      (2)  UL L 35, 6.2.2010, str. 14.
   
      (3)  Sporočilo o pametni pravni ureditvi, COM(2010) 543.
   
      (4)  Politične smernice za naslednjo Komisijo, ki so bile poslancem Evropskega parlamenta predstavljene 15. septembra 2009.
   
      (5)  C(2010) 7649 final, SEC(2010) 1360 final.